**PREKių VIEŠOJO PIRKIMO–PARDAVIMO SUTARTIS NR.**

**Suskystintos naftos dujos (LPG) alytaus kelių tarnybai**

2019 m. gegužės 28 d.

Kaunas

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama Rytų regiono vadovo Veniamin Kiljono, veikiančio pagal 2019 m. sausio 4 d. įgaliojimą Nr. GG-12, veikiančio pagal įmonės įstatus, toliau sutartyje vadinamas **Pirkėju,**

ir

**UAB „Baltic Petroleum“**, buveinės adresas Senasis Ukmergės kelias 4, Užubalių k., LT-14013, Vilniaus r. sav.*,* juridinio asmens kodas 111703588, atstovaujama naftos produktų mažmeninės prekybos grupės vadovo Andrej Kolonin, veikiančio pagal 2018-12-20 dienos generalinio direktoriaus įgaliojimą Nr.18/181, toliau sutartyje vadinamas **Pardavėju**,

toliau sutartyje **Pirkėjas** ir **Pardavėjas** kartu vadinami **Šalimis**, atskirai – **Šalimi**, susitarė ir sudarė šią prekių viešojo pirkimo-pardavimo sutartį (toliau – **Sutartis**):

1. **SUTARTIES OBJEKTAS**
   1. Šia Sutartimi Pardavėjas įsipareigoja parduoti Pirkėjui suskystintas naftos dujas (toliau – **Prekės**), o Pirkėjas įsipareigoja Prekes atsiimti šios Sutarties priede Nr. 2 „Pardavėjo pasiūlymas su kainomis“ nurodytose degalinėse ir sumokėti už jas Sutartyje numatytomis sąlygomis ir tvarka.
   2. Reikalavimai Prekėms aprašyti Sutarties priede Nr. 1 „Techninė specifikacija“.
2. **KAINA IR SUTARTIES VERTĖ**
   1. Maksimali Sutarties vertė be PVM yra 792,00 EUR (septyni šimtai devyniasdešimt du eurai 00 ct). 21% (dvidešimt vieno procento) PVM sudaro 166,32 EUR (šimtas šešiasdešimt šeši eurai 32 ct). Sutarties vertė su PVM – 958,32 EUR (devyni šimtai penkiasdešimt aštuoni eurai 32 ct).
   2. Pirkėjas Prekes perka pagal poreikį neviršydamas šios Sutarties 2.1 punkte nurodytos maksimalios Sutarties vertės. Pirkėjas neįsipareigoja nupirkti Prekių už visą maksimalią Sutarties vertę.
   3. Prekės kaina nustatoma Prekės pirkimo momentu iš Pardavėjo pardavimo vietoje (degalinėje) Prekės 1 (vieno) litro kainos Eur su PVM atskaičius Sutarties priede Nr. 2 nurodytą Prekės nuolaidą.
   4. Prekės nuolaida su PVM, nurodyta Sutarties priede Nr. 2, yra fiksuota, nustatyta visam Sutarties galiojimo laikotarpiui ir nekeičiama: nuolaida suskystintoms naftos dujoms yra 0,060 Eur su PVM.
   5. Pardavėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties ir (ar) Sutarties vykdymu susijusios išlaidos ir Pardavėjui Sutarties ir (ar) konkrečių užsakymų vykdymas taps sudėtingesnis (Pardavėjui padidės įsipareigojimų vykdymo kaina). Prekėms taikoma nuolaida ir (ar) Sutarties vertė jokiais atvejais nebus keičiama. Įsipareigojimų vykdymo kainos padidėjimas nesuteikia Pardavėjui teisės sustabdyti Sutarties ir (ar) konkrečių užsakymų vykdymo ar atsisakyti Sutarties ir (ar) konkretaus užsakymo šiuo pagrindu.
   6. Jeigu Sutarties galiojimo metu pasikeitus teisės aktams pasikeistų pridėtinės vertės mokesčio dydis, Prekės nuolaida be PVM, kuri buvo nurodyta Pardavėjo pateiktame pasiūlyme, bei maksimali Sutarties kaina dėl to nebus keičiama, t. y. Pirkėjas mokės Pardavėjui už tinkamai pagal Sutartį parduotas Prekes kainą, kuri bus lygi sumai, gautai prie Sutartyje nurodytos Prekių kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
3. **ATSISKAITYMO TVARKA**
   1. Pirkėjas atsiskaito už parduotas kokybiškas Prekes ne vėliau kaip per 30 (trisdešimt) kalendorinių dienų nuo mokėjimo dokumento, pateikto per informacinę sistemą „E. sąskaita“, ir kitų Sutartyje nurodytų dokumentų gavimo dienos. Pardavėjas užtikrina, kad Pirkėjas gautų PVM sąskaitą faktūrą bei kitus dokumentus. Sąskaitos faktūros ir priedas–ataskaita Pirkėjui yra siunčiamos elektroniniu paštu šioje sutartyje nurodytu Pirkėjo adresu ir taip pat jas galima gauti prisijungus prie Pardavėjo internetinės svetainės su suteiktu slaptažodžiu (adresu <http://cards.balticpetroleum.lt/>).
   2. Už Prekes Pirkėjas atsiskaito mokėjimo pavedimu į Pirkėjo PVM sąskaitoje faktūroje nurodytą banko sąskaitą.
   3. Pardavėjas pateiktame mokėjimo dokumente privalo nurodyti atsakingo Pirkėjo darbuotojo vardą, pavardę, pareigas, kelių tarnybą, Sutarties sudarymo datą bei Pirkėjo suteiktą Sutarties numerį.
4. **ŠALIŲ ĮSIPAREIGOJIMAI IR ATSAKOMYBĖ**
   1. Riboto galiojimo Prekės ar Prekės, kurioms yra nustatyti specialūs komplektiškumo, transportavimo, laikymo ar sudėties reikalavimai, turi atitikti visus tos rūšies Prekėms nustatytus reikalavimus. Prekių patikrinimo išlaidos tenka Pirkėjui, išskyrus atvejus kai patikrinimo metu nustatoma, kad Prekės neatitinka joms keliamų reikalavimų. Nustačius, kad Prekės neatitinka joms keliamų reikalavimų, Pardavėjas privalo atlyginti Pirkėjui išlaidas už šių prekių patikrinimą.
   2. Jeigu Pirkėjas nesumoka už laiku pristatytas, kokybiškas ir atitinkančias Sutarties sąlygas Prekes, Pardavėjas turi teisę raštu reikalauti iš Pirkėjo 0,02 % (dviejų šimtųjų procento) dydžio delspinigių už kiekvieną uždelstą atsiskaityti dieną. Delspinigiai skaičiuojami nuo vėluojamos sumokėti sumos.
   3. Jeigu Pardavėjas vėluoja pateikti Prekes ar pakeisti netinkamas Prekes tinkamomis, Pirkėjas turi teisę raštu reikalauti iš Pardavėjo 0,02 % (dviejų šimtųjų procento) dydžio delspinigių už kiekvieną uždelstą pateikti (pakeisti) Prekes dieną. Delspinigiai skaičiuojami nuo vėluojamų pateikti ar pakeisti Prekių vertės. Pardavėjui vėluojant pateikti (pakeisti) Prekes daugiau nei 5 (penkias) darbo dienas, Pirkėjas turi teisę, apie tai iš anksto pranešęs Pardavėjui, pirkti Prekes iš kito pardavėjo ir reikalauti tiesioginių nuostolių atlyginimo, įskaitant, bet neapsiribojant kainų skirtumą, susidarantį Pirkėjui įsigyjant trūkstamas Prekes iš trečiųjų asmenų ar išlaidas susidariusias Pirkėjui ištaisant prekių trūkumus.
   4. Pardavėjas neturi teisės vienašališkai keisti Prekių nuolaidos, išskyrus Sutarties 2.8 punkte numatytą atvejį. Pardavėjui vienašališkai pakeitus Prekės nuolaidą, Pirkėjas turi teisę nutraukti Sutartį įspėjęs Pardavėją per 5 (penkias) darbo dienas nuo sužinojimo apie Prekių nuolaidos pakeitimą ir reikalauti iš Pardavėjo tiesioginių nuostolių atlyginimo.
   5. Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:
      1. reikalauti Sutartį pažeidusią Šalį vykdyti sutartinius įsipareigojimus;
      2. reikalauti sumokėti Sutartyje nustatytas netesybas ir (ar) atlyginti nuostolius;
      3. nutraukti Sutartį 8.2. punkte nustatyta tvarka.
   6. Pardavėjas patvirtina, kad turi visas licencijas ir leidimus parduoti ir gabenti Prekes bei, kad Prekės yra atitinkamai licencijuotos, kai jų licencijavimo reikalavimas įtvirtintas teisės aktuose. Pardavėjas taip pat patvirtina, kad Prekės jam priklauso nuosavybės teise, nėra įkeistos ar kitaip apsunkintos bei tretieji asmenys Sutarties pasirašymo dieną neturi jokių teisių ar pretenzijų į Prekes.
   7. Pardavėjas garantuoja Prekių kokybę ir paslėptų trūkumų nebuvimą. Jeigu Pardavėjas vėluoja ištaisyti defektus arba pateikti naujas Prekes, jis moka Pirkėjui 0,02 % (dviejų šimtųjų procento) dydžio delspinigius už kiekvieną uždelstą dieną nuo vėluojamų pateikti ar pakeisti Prekių vertės.
   8. Pardavėjas įsipareigoja nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo.
   9. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius.
5. **PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Bet kokie fiziniai ar juridiniai asmenys, kuriuos Pardavėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Pardavėju, yra laikomi Pardavėjo agentais. Šių asmenų veiksmai vykdant Sutartį Pardavėjui sukelia tokias pačias pasekmes, kaip jo paties veiksmai. Pardavėjas Sutarties vykdymui pasitelkia šiuos trečiuosius asmenis (subtiekėjus):

|  |  |
| --- | --- |
| **Subtiekėjo pavadinimas ir rekvizitai** | **Sutarties dalis, kuriai pasitelkiamas subtiekėjas** |
| nėra | nėra |

* 1. Pardavėjas Sutarčiai vykdyti turi pasitelkti tik tuos subtiekėjus, kurie numatyti Pardavėjo pasiūlyme. Jeigu Pardavėjas šioje Sutartyje numatytų Prekių pardavimui nori samdyti kitą, nei nurodyta pasiūlyme, subtiekėją, jis privalo prieš tai Pirkėjui įrodyti jo patikimumą ir gebėjimą vykdyti paskirtas funkcijas, gauti raštišką Pirkėjo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą pirkimo sąlygose subtiekėjams nustatytiems reikalavimams. Pardavėjas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Pardavėjas Sutarties vykdymo metu savo sutartiniams įsipareigojimams vykdyti pasitelkia kitus nei Pardavėjo pasiūlyme pirkimui nurodytus subtiekėjus, Pardavėjas pasiūlyme pirkimui nurodytus subtiekėjus pakeičia be Pirkėjo žinios arba jeigu Pardavėjas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Pirkėjo raštiško sutikimo, Pardavėjas moka Pirkėjui 5 (penkių) procentų nuo Sutarties vertės, nurodytos Sutarties 2.1. punkte, dydžio baudą bei Pirkėjui pareikalavus, nedelsiant privalo atsisakyti tokio subtiekėjo paslaugų.
  2. Subtiekimas nesukuria sutartinių santykių tarp Pirkėjo ir subtiekėjo. Pardavėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Pardavėjo nuo jokių jo įsipareigojimų pagal Sutartį.
  3. Pardavėjui ar subtiekėjui paprašius raštu, gali būti sudarytas tiesioginio atsiskaitymo su subtiekėju susitarimas. Toks susitarimas įsigalioja tik, jei jį pasirašo Pardavėjas, subtiekėjas ir Pirkėjas.
  4. Atsiradus poreikiui keisti Jungtinės veiklos sutartyje nurodytus partnerius kitais (jeigu Sutartis yra vykdoma pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Pirkėjas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Pardavėjas įrodys Pirkėjui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Pardavėjas gaus Pirkėjo rašytinį sutikimą keisti Jungtinės veiklos partnerius;
     4. Pardavėjas pateiks Pirkėjui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  5. Šio skyriaus nuostatų nesilaikymas yra laikomas esminiu Sutarties pažeidimu.

1. **NENUGALIMOS JĖGOS APLINKYBĖS**
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybes liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Šios dalies nuostatos taikomos tuomet, jei Pirkimo dokumentuose numatyta, kad tinkamam Sutarties įvykdymui užtikrinti Pardavėjas turi pateikti Sutarties įvykdymo užtikrinimą (toliau – Garantas).
   2. Sutarties įvykdymas turi būti užtikrintas Lietuvos Respublikoje ar užsienyje registruoto banko garantija, ar draudimo bendrovės laidavimo raštu (pateikiant jį kartu su laidavimo draudimo liudijimo (poliso) kopija. Pardavėjas ne vėliau kaip per 10 (dešimt) kalendorinių dienų nuo Sutarties pasirašymo dienos turi pateikti Pirkėjui 5 (penkių) procentų nuo bendros Sutarties vertės su PVM dydžio Garantą bei visus jį lydinčius dokumentus (originalus), kuris turi galioti visą Sutartyje galiojimo terminą. Tuo atveju, jei Sutarties galiojimo laikotarpiu gali pasibaigti Garanto galiojimo terminas, Pardavėjas privalo Pirkėjui ne vėliau kaip likus 5 (penkioms) darbo dienoms iki Garanto galiojimo pabaigos pateikti naują Garantą arba pratęsti esamą ne trumpesniam kaip likusiam Sutarties galiojimo laikotarpiui. Visais atvejais Garantas turi galioti nepertraukiamai visą Sutarties galiojimo laikotarpį.
   3. Tais atvejais, kai likus ne trumpiau nei 2 (dviem) darbo dienoms iki Garanto galiojimo termino pabaigos Pardavėjas vis dar nepateikia naujo arba nepratęsia esamo Garanto termino, Pirkėjas pasilieka teisę pasinaudoti galiojančiu Sutarties garantu.
   4. Garante turi būti nurodyta, kad Sutarties garanto davėjas besąlygiškai ir neatšaukiamai įsipareigoja sumokėti Pirkėjui ne didesnę nei Sutarties garante nurodytą sumą per 7 (septynias) darbo dienas nuo pirmo raštiško Pirkėjo pranešimo Sutarties garanto davėjui apie Pardavėjo Sutartyje nustatytų prievolių pažeidimą, dalinį ar visišką jų nevykdymą ar netinkamą vykdymą. Sutarties garanto davėjas neturi teisės reikalauti, kad Pirkėjas pagrįstų savo reikalavimą.
   5. Pardavėjui nustatytu terminu nepateikus Sutarties garanto, Pirkėjas turi teisę vienašališkai be išankstinio įspėjimo termino nutraukti šią Sutartį, neatlygindamas Pardavėjui jo patirtų nuostolių dėl vienašališko Sutarties nutraukimo.
   6. Pirkėjas grąžina Pardavėjui Garantą (jei buvo pateiktas popierinis originalas) ne vėliau kaip per 10 (dešimt) kalendorinių dienų nuo Pardavėjo sutartinių įsipareigojimų įvykdymo dienos ir Pardavėjo prašymo gavimo.
3. **SUTARTIES GALIOJIMAS, KEITIMAS IR NUTRAUKIMAS**
   1. Ši Sutartis įsigalioja Šalims ją pasirašius ir Pardavėjui pateikus Garantą (sąlyga taikoma, jeigu Sutarties įvykdymas bus užtikrintas laidavimu arba banko garantija) ir galioja 12 (dvylika) mėnesių, nuo Sutarties įsigaliojimo datos arba tol, kol yra išperkama maksimali Sutarties vertė, nurodyta Sutarties 2.1. punkte, kurios Pirkėjas, vykdydamas Sutartį negalės viršyti, arba iki Sutarties nutraukimo Sutartyje ar įstatymuose nustatytais pagrindais ir tvarka, priklausomai nuo to, kuri sąlyga atsiranda anksčiau. Visais atvejais, Sutarties galiojimo terminas negali būti ilgesnis kaip 12 (dvylika) mėnesių.
   2. Šalys turi teisę nutraukti šią Sutartį vienašališkai, arba abiejų Šalių sutarimu, nesikreipdamos į teismą, Lietuvos Respublikos teisės aktuose numatytais pagrindais ir tvarka.
   3. Pirkėjas bet kuriuo metu turi teisę vienašališkai, nesikreipdamas į teismą, nutraukti šią Sutartį prieš 10 (dešimt) darbo dienų raštu pranešęs apie tai Pardavėjui. Tokiu atveju Pardavėjui yra sumokama tik už faktiškai kokybiškas iki Sutarties nutraukimo dienos patiektas Prekes ir jokios kitos pareigos Pirkėjui neatsiranda, įskaitant, bet neapsiribojant, Pirkėjas neturi mokėti Pardavėjui jokių kitų sumų ir (ar) mokėjimų.
   4. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Pardavėją, nutraukti Sutartį, o Pardavėjas privalo sumokėti Pirkėjui 5 (penkių) procentų dydžio baudą nuo Sutarties vertės, nurodytos 2.1. punkte, jeigu Pardavėjas iš esmės pažeidė Sutartį. Pardavėjo padarytas Sutarties pažeidimas laikomas esminiu, jeigu:
      1. pateiktos Prekės neatitinka Sutartyje numatytų reikalavimų ir Pardavėjas neištaiso Prekių trūkumų per Sutarties numatytą terminą;
      2. Pardavėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
   5. Pirkėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pardavėją prieš 5 (penkias) kalendorines dienas, jei Pardavėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.
   6. Pardavėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Pirkėją prieš 30 (trisdešimt) kalendorinių dienų, jei Pirkėjas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Pirkėjas ne mažiau kaip du kartus buvo įspėtas.
   7. Pirkėjas turi teisę be Pardavėjo sutikimo iš Sutarties kylančias visas ar dalį Pirkėjo teisių ir/ar pareigų perleisti kitam asmeniui, pateikiant Pardavėjui rašytinį pranešimą likus ne mažiau nei 10 (dešimt) kalendorinių dienų iki teisių ir/ar pareigų perleidimo nurodant Pirkėjo teisių ir/ar pareigų pagal šią Sutartį perėmėją, jeigu Pirkėjo funkcijos ir / ar veikla, susijusi su šia Sutartimi būtų perleidžiama tam trečiajam asmeniui.
   8. Sutarties Prekių nuolaida, Prekių kokybiniai ir kiekybiniai reikalavimai nebus peržiūrimi visą Sutarties galiojimo terminą. Visos kitos Sutarties sąlygos gali būti keičiamos išimtinai tik vadovaujantis Lietuvos Respublikos Viešųjų pirkimų įstatymo nuostatomis.
   9. Vykdydamos Sutartį, Šalys vadovaujasi Lietuvos Respublikos civiliniu kodeksu ir kitais galiojančiais Lietuvos Respublikos teisės aktais.
   10. Sutartis surašyta dviem vienodą teisinę galią turinčiais egzemplioriais, po vieną kiekvienai Šaliai.
4. **GINČŲ SPRENDIMAS**
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
5. **KONFIDENCIALUMAS**
   1. Sutarties vykdymo metu vienos Šalies kitai šaliai tiek sąmoningai, tiek atsitiktinai atskleista informacija, kurią atskleidusi šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios sutarties vykdymui. Kilus abejonių, ar šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja sutarties galiojimo laikotarpiu ir trejus metus po sutarties pabaigos. Pardavėjas sutinka, kad šios sutarties sąlygos būtų atskleistos skolų išieškojimo įmonei, jei pirkėjas nusprendžia kreiptis į tokią įmonę dėl pardavėjo skolos pagal šią sutartį išieškojimo.
6. **BAIGIAMOSIOS NUOSTATOS**
   1. Vykdydamos Sutartį, Šalys vadovaujasi Lietuvos Respublikos civiliniu kodeksu ir kitais galiojančiais Lietuvos Respublikos teisės aktais.
   2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
   3. Esant prieštaravimams tarp Sutarties ir jos priedų, Šalys turi vadovautis Sutarties nuostatomis.
   4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai žemiau nurodytais adresais. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
   5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Pirkėjo atsakingas asmuo, be kita ko, turi teisę žodžiu ir raštu duoti Pardavėjo atsakingam asmeniui privalomus su Sutarties vykdymu susijusius nurodymus, pasirašyti priėmimo-perdavimo aktą, sąskaitas faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Pirkėjo atsakingas asmuo, prisijungęs prie Pardavėjo internetinės svetainės su suteiktu slaptažodžiu (adresu <http://cards.balticpetroleum.lt/>), nustatyta tvarka pats blokuoja/atblokuoja korteles bei atlieka kitus leistinus veiksmus. Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Pirkėjo už šios Sutarties vykdymą atsakingas asmuo – technikos vadovas Mindaugas Račkauskas, tel. +370 686 83280, mindaugas.rackauskas@keliuprieziura.lt;
      2. Pirkėjo atstovas, atsakingas už sutarties ir pakeitimų paskelbimą Lietuvos Respublikos viešųjų pirkimų įstatyme nustatyta tvarka - viešųjų pirkimų specialistė Ilma Liudžiuvienė, tel. +37061299160, ilma.liudziuviene@keliuprieziura.lt;
      3. Pardavėjo už šios Sutarties vykdymą atsakingas asmuo – NPMP grupės vyresn.vadybininkė, Aida Dūdėnienė, tel. (8 5) 2624185, aida@balticpetroleum.lt .
   6. Sutartis surašyta dviem vienodą teisinę galią turinčiais egzemplioriais, po vieną kiekvienai Šaliai.
7. **PRIEDAI**
   1. Priedas Nr. 1 – Techninė specifikacija;
   2. Priedas Nr. 2 – Pardavėjo pasiūlymas su kainomis.
8. **ŠALIŲ ADRESAI IR REKVIZITAI**

|  |  |  |
| --- | --- | --- |
| **Pirkėjas:** | **Pardavėjas:** | |
|  |  | |
| **Akcinė bendrovė „Kelių priežiūra“** | **UAB „Baltic Petroleum“** | |
| Juridinio asmens kodas 232112130 | Juridinio/fizinio asmens kodas 111703588 | |
| PVM mokėtojo kodas LT321121314 | PVM mokėtojo kodas LT117035811 | |
| Savanorių pr.321C, 50120 Kaunas | Senasis Ukmergės kelias 4, Užubalių k., LT-14013, Vilniaus r. sav. |
| Tel.: (8-37) 202293 | Tel. (8-5) 2624185, (8-5) 2163377 |
| El. paštas: info@keliuprieziura.lt | El. Paštas: info@balticpetroleum.lt |
| A.s. LT617044060003560452 | A.s. LT177300010094962847 |
| AB SEB bankas, b.k. 70440 | AB Swedbank, banko kodas 73000 |
| **Pirkėjo vardu:** | **Pardavėjo vardu:** |
| Rytų regiono vadovas  Veniamin Kiljonas | Naftos produktų mažmeninės prekybos grupės vadovas  Andrej Kolonin |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. |

Priedas Nr. 1

**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – VĮ „Kelių priežiūra“.
   2. **Pardavėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp **Pardavėjo** ir **Pirkėjo** dėl Pirkimo objekto.
   4. **Prekės** – suskystintos naftos dujos (toliau SND) iš Pardavėjo degalinių, 12 000 ltr. Pirkėjas neįsipareigoja išpirkti viso numatomo prekių kiekio.
   5. Planuojama pirkimo vertė – 6600 Eur be PVM.

1 pirkimo dalis – 1650 Eurų

2 pirkimo dalis – 3850 Eurai

3 pirkimo dalis – 1100 Eurai

1. **PIRKIMO OBJEKTAS**
   1. Šis pirkimas yra skirstomas į 3 (tris) pirkimo dalis. Pasiūlymai gali būti teikiami vienai, kelioms arba visoms pirkimo dalims.
2. **SUTARTINIŲ ĮSIPAREIGOJIMŲ VYKDYMO VIETA**
   1. **Visos pardavėjui priklausančios degalinės Lietuvos Respublikos teritorijoje, kuriose degalai parduodami pagal pasiūlyme nurodytas sąlygas, bet bent viena degalinė turi būti nutolusi ne toliau kaip 15 km nuo kiekvienos kelių tarnybos.**
   2. Prekės bus perkamos pagal atskirus Pirkėjo poreikius Sutarties galiojimo metu.
3. **REIKALAVIMAI PIRKIMO OBJEKTUI**
   1. **Suskystintos naftos dujos (SND)**
      * SND kokybė turi atitikti LST EN 589:2008+A1:2012 arba lygiaverčių standartų kokybės reikalavimus.
      * SND turi būti pateikiami tiesiai į pirkėjo transporto priemonėje sumontuotą dujų įrangos balioną.
      * Pardavėjas privalo išduoti ne daugiau kaip vieną degalų kortelę vienai transporto priemonei su kuria būtu galima užsipilti visose pardavėjo degalinėse.
      * Kartu su pasiūlymu pateikiamas degalinių sąrašas.
   2. **Suskystintų naftos dujų (SND) poreikis:**

* **Planuojamas dujų kiekis -apie 12000 ltr.**
* **Raseinių KT,** **Liepų g. 15 Raseiniai (2 kortelės) – 3000 ltr.**
* **Kėdainių KT,** **Birutės g 4, Kėdainiai (4 kortelės) – 7000 ltr.**
* **Alytaus KT,  Santaikos g. 27, 62123, Alytus (3 kortelės) – 2000 ltr.**
* Maksimali planuojama pirkimo vertė – 6600 Eur be PVM;
  1. **PREKIŲ KAINA, KAINOS KOREGAVIMAS.**
* Prekių kaina turi būti nurodyta sekančiai:

1. vieno litro SND kaina Eur be PVM, galiojanti 2019-04-08 tiekėjo prekybos vietoje, viešai paskelbta ir taikoma visiems kitiems pirkėjams, perkantiems SND bendra tvarka be specialių sutarčių.
2. tiekėjo siūloma nuolaida (jei taikoma) Eur be PVM vienam SND litrui. Nuolaida turi būti pastovi per visą sutarties galiojimo laiką.

* Pasiūlymo kaina turi būti apskaičiuojama sekančiai: siūloma 2019-04-08 SND vieno litro kaina, įvertinus taikomą nuolaidą (jei taikoma) **X** iš numatomo poreikio **꞊** bendra SND kaina.
* SND vieno litro kaina gali keistis priklausomai SND kainos pokyčių rinkoje.
* Pasiūlymų nurodytų kainų patvirtinimui pasiūlyme turi būti pateikta SND pardavimo 2019-04-08 kasos aparato kontrolės juostos arba PVM sąskaitos -faktūros 2019-04-08 kopija.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**

* Sutarties galiojimo laikotarpis – 13 (trylika) mėnesių (12 mėnesių prekių tiekimui +30 d. atsiskaitymui)
* Pirkėjas su Pardavėju atsiskaito ne vėliau kaip per 30 (trisdešimt) kalendorinių dienų nuo Prekių priėmimo–perdavimo akto pasirašymo bei mokėjimo dokumento, pateikto per informacinę sistemą „E. sąskaita“ gavimo dienos.

**6.1. Sutarties vykdymo metu pateikiama dokumentacija**

* Prekių pirkimo momentu išrašomas čekis arba sąskaita

1. **KITI REIKALAVIMAI**

Pardavėjo pareigos:

7.1.1. degalus parduoti nenutrūkstamai ištisą parą, visomis kalendorinėmis dienomis;

7.1.3. nemokamai išduoti Pirkėjui jo pageidaujamą kiekį magnetinių (kreditinių) mokėjimo kortelių;

7.1.3. perduoti Pirkėjui degalus, pateikus Pardavėjo magnetinę (kreditinę) mokėjimo kortelę Pardavėjo degalinėse;

7.1.4. užtikrinti, kad degalinės teritorija būtų stebima vaizdo kameromis, saugoti vaizdo kamerų įrašus ne trumpiau kaip 30 kalendorinių dienų ir, vadovaujantis LR Asmens duomenų teisinės apsaugos įstatymu, esant galimybei leisti peržiūrėti šiuos įrašus Pirkėjo atsakingiems atstovams (Pirkėjas naudos šią informaciją savo automobilių kontrolei).

7.1.5. užtikrinti, kad Pirkėjo vairuotojams išduodamuose degalų užpylimo kvituose pateikiama informacija būtų įskaitoma.


7.1.6. tiekėjo degalinės negali būti su apribotu privažiavimu krovininiam transportui.


7.2. Viešojo pirkimo sąlygose gali būti nustatyta ir daugiau Pardavėjo pareigų.

7.3. Siūlomų degalų rūšys ir pardavimo sąlygos turi atitikti reikalavimus.

|  |  |  |
| --- | --- | --- |
| **Pirkėjas:** | **Pardavėjas:** | |
|  |  | |
| **Akcinė bendrovė „Kelių priežiūra“** | **UAB „Baltic Petroleum“** | |
| Juridinio asmens kodas 232112130 | Juridinio/fizinio asmens kodas 111703588 | |
| PVM mokėtojo kodas LT321121314 | PVM mokėtojo kodas LT117035811 | |
| Savanorių pr.321C, 50120 Kaunas | Senasis Ukmergės kelias 4, Užubalių k., LT-14013, Vilniaus r. sav. |
| Tel.: (8-37) 202293 | Tel. (8 5) 2624185, 2163377 |
| El. paštas: info@keliuprieziura.lt | El. Paštas: info@balticpetroleum.lt |
| A.s. LT617044060003560452 | A.s. LT17 7300 0100 9496 2847 |
| AB SEB bankas, b.k. 70440 | AB Swedbank, banko kodas 73000 |
| **Pirkėjo vardu:** | **Pardavėjo vardu:** |
| Rytų regiono vadovas  Veniamin Kiljonas | Naftos produktų mažmeninės prekybos grupės vadovas  Andrej Kolonin |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. |

Priedas Nr. 2

****

****